ஏழாம் ஜெயவர்மனுடைய பேரரசின் தலைநகராக அங்கோர் தோம் நிறுவப்பட்டது, மேலும் இது, அவரது பெரிய கட்டிடத் திட்டத்தின் மையமாகவும் இருந்தது. நகரத்தில் காணப்படும் ஒரு கல்வெட்டு ஜெயவர்மனை மணமகனாகவும், நகரத்தை அவரது மணமகளாகவும் குறிப்பிடுகிறது. 

இருப்பினும், கெமர் பேரரசின் முதல் தலைநகராக அங்கோர் தோம் இல்லை. இங்குள்ள யசோதரபுரா, மூன்று நூற்றாண்டுகளுக்கு முந்தையது. இது சற்று வடமேற்கே மையமாக இருந்தது. மேலும் அங்கோர் தோம் அதன் பகுதிகளை ஒன்றுடன் ஒன்று இணைத்தது. நகருக்குள்ளேயே மிகவும் குறிப்பிடத்தக்க முந்தைய கோயில்களான பபுஹான், மற்றும் பிமீனகஸ் இருந்தன. இவை ராயல் அரண்மனையுடன் இணைக்கப்பட்டது. கெமரியர்கள் அங்கோர் தோம் மற்றும் யசோதரபுரா இடையே தெளிவான வேறுபாடுகளை வரையவில்லை. பதினான்காம் நூற்றாண்டில் கூட ஒரு கல்வெட்டு இதன் முந்தைய பெயரைப் பயன்படுத்தியது. அங்கோர் தோமின் பெயர் 16 ஆம் நூற்றாண்டிலிருந்து பயன்பாட்டில் இருந்தது.

அங்கோர் தோமில் கட்டப்பட்டதாக அறியப்பட்ட கடைசி கோயில் 'மங்களார்த்தா" ஆகும். இது 1295 இல் அர்ப்பணிக்கப்பட்டது. அதன்பிறகு தற்போதுள்ள கட்டமைப்புகள் அவ்வப்போது மாற்றியமைக்கப்படுகின்றன. ஆனால் எந்தவொரு புதிய படைப்புகளும் அழிந்துபோகக்கூடிய பொருட்களில் இருந்ததால் அவை நிலைக்கவில்லை.

1609 க்கு முன்னர் அங்கோர் தோம் கைவிடப்பட்டது. ஆரம்பகால மேற்கத்திய பார்வையாளர் ஒருவர் மக்கள் வசிக்காத ஒரு நகரத்தைப் பற்றி எழுதியபோது, " பிளேட்டோவின் அட்லாண்டிஸ் போலவே அருமை" எனக் குறிப்பிடுகிறார். இது 80,000-150,000 மக்கள் தொகையைத் தக்கவைத்ததாக நம்பப்படுகிறது.

வரலாறு
பாணி
சொற்பிறப்பு
பிரபலமான கலாச்சாரத்தில்